CELEX: 62014CN0168
Language: et
Date: 2014-04-07 00:00:00
Title: Kohtuasi C-168/14: Eelotsusetaotlus, mille on esitanud Tribunal Supremo (Hispaania) 7. aprillil 2014 – Grupo Itevelesa S.L. jt versus Oca Inspección Técnica de Vehículos SA jt

10.6.2014   
            
            
               ET
            
            
               Euroopa Liidu Teataja
            
            
               C 175/31
            
         Eelotsusetaotlus, mille on esitanud Tribunal Supremo (Hispaania) 7. aprillil 2014 – Grupo Itevelesa S.L. jt versus Oca Inspección Técnica de Vehículos SA jt
   (Kohtuasi C-168/14)
   2014/C 175/39
   Kohtumenetluse keel: hispaania
   
      Eelotsusetaotluse esitanud kohus
   
   Tribunal Supremo, Sala de lo Contencioso Administrativo, Sección Tercera
   
      Põhikohtuasja pooled
   
   
      Kaebuse esitajad: Grupo Itevelesa S.L., Applus Iteuve Technology, Certio ITV S.L. ja Asistencia Técnica Industrial SAE
   
      Vastustajad: Oca Inspección Técnica de Vehículos SA ja Generalidad de Cataluña
   
      Eelotsuse küsimused
   
   
               1.
            
            
               Kas Euroopa Parlamendi ja nõukogu 12. detsembri 2006. aasta direktiivi 2006/123/EÜ (1) teenuste kohta siseturul artikli 2 lõike 2 [punkt d] välistab selle direktiivi kohaldamisalast sõidukite tehnoülevaatuse (STÜ), kui see viiakse läbi siseriiklikke õigusnorme järgides eraõiguslike äriühingute poolt ühe liikmesriigi ametiasutuse järelevalve all?
            
         
               2.
            
            
               Kui vastus eelmisele küsimusele on eitav (st kui STÜ alane tegevus kuulub põhimõtteliselt direktiivi 2006/123/EÜ kohaldamisalasse), siis kas võib kohaldada selle direktiivi artikli 2 lõike 2 punktis i esitatud erandit põhjusel, et teenust pakkuvatel eraõiguslikel isikutel on õigus ettevaatusabinõuna määrata selliste sõidukite liiklusest kõrvaldamine, millel esinevad sellised ohutusalased puudused, et nendega liiklemine tähendaks vahetut ohtu?
            
         
               3.
            
            
               Kui direktiivi 2006/123/EÜ kohaldatakse STÜ alasele tegevusele, siis kas selle tõlgendamine koostoimes Euroopa Parlamendi ja nõukogu 6. mai 2009. aasta direktiivi 2009/40/EÜ (2) mootorsõidukite ja nende haagiste tehnoülevaatuse kohta artikliga 2 (või eelnenud direktiivi 96/96/EÜ analoogse sättega) võimaldab igal juhul kehtestada sellisele tegevusele eelneva haldusloa nõude? Kas vastust mõjutavad Euroopa Liidu Kohtu 22. oktoobri 2009. aasta kohtuotsuse (kohtuasi C-438/08) (3) punkti 26 kaalutlused?
            
         
               4.
            
            
               Kas direktiivi 2006/123/EÜ artiklitega 10 ja 14 – ja kui see direktiiv ei ole kohaldatav, siis EÜ artikliga 43 (praegu Euroopa Liidu toimimise lepingu artikkel 49) – on kooskõlas siseriiklikud õigusnormid, millega STÜ asutamise lubade arv sõltub territoriaalse plaani sisust, milles koguselise piirangu põhjendamiseks on toodud piisava territoriaalse hõlmatuse tagamine, teenuse kvaliteedi kindlustamine ja ettevõtjate vahel konkurentsi edendamine, sisaldades selle tarvis plaanimajanduse elemente?
            
         
      (1)  ELT L 376, lk 36.
   
      (2)  ELT L 141, lk 12.
   
      (3)  EU:C:2099:651.